
	ΔΙΟΡΘΩΤΙΚΕΣ ΔΗΛΩΣΕΙΣ

	20-2-26
	28-2-26

	Εμβόλιμη Εξεταστική
Φοιτητές από 9ο εξάμηνο και πάνω
ΕΜΒΟΛΙΜΗ ΔΗΛΩΣΗ ΜΑΘΗΜΑΤΑ ΧΕΙΜΕΡΙΝΩΝ ΕΞΑΜΗΝΩΝ
	20-2-26
	28-2-26


Τα ΜΑΘΗΜΑΤΑ ΕΠΙΛΟΓΗΣ που μπορούν να δηλώσουν οι φοιτητές του Τμήματος Φυσικοθεραπείας   για το εαρινό εξάμηνο του ακ. έτους 25-26 ανάλογα με το έτος που βρίσκονται είναι: 
ΕΑΡΙΝΟ ΕΞΑΜΗΝΟ Μαθήματα Επιλογής
Α έτος (Β εξάμηνο)
	ΚΩΔ
	ΜΑΘΗΜΑ
	Θ
	Ε
	ECTS  Θ
	ECTS ΕΡΓ

	 ΦΕΕ1
	Παθοφυσιολογία
	2
	-
	3
	

	ΦΕΕ3
	Εργοθεραπεία
	2
	-
	3
	


Β και Γ έτος (Δ –ΣΤ εξάμηνο)
	ΚΩΔ
	ΜΑΘΗΜΑ
	Θ
	Ε
	ECTS  Θ
	ECTS ΕΡΓ

	ΦΕΕ1
	Παθοφυσιολογία
	2
	-
	3

	ΦΕΕ3
	Εργοθεραπεία
	2
	-
	3

	ΦΕΕ2
	Ψυχολογία στην Υγεία - Γνωσιακή Συμπεριφορική Θεραπεία
	2
	-
	3

	ΦΕΕ4
	Οικονομικά της Υγείας  και Marketing
	2
	-
	3

	ΦΕΕ8
	Διαγνωστική Απεικόνιση
	2
	-
	3

	ΦΕΕ10
	Υδροθεραπεία
	1
	1
	      1                  
	1


Δ έτος (Η εξάμηνο)
	ΚΩΔ
	ΜΑΘΗΜΑ
	Θ
	Ε
	ECTS  Θ
	ECTS ΕΡΓ

	ΦΕΕ1
	Παθοφυσιολογία
	2
	-
	3
	

	ΦΕΕ3
	Εργοθεραπεία
	2
	-
	3
	

	ΦΕΕ2
	Ψυχολογία στην Υγεία - Γνωσιακή Συμπεριφορική Θεραπεία
	2
	-
	3
	

	ΦΕΕ4
	Οικονομικά της Υγείας  και Marketing
	2
	-
	3
	

	ΦΕΕ8
	Διαγνωστική Απεικόνιση
	2
	-
	3
	

	ΦΕΕ10
	Υδροθεραπεία
	1
	1
	1
	1


ΥΠΟΧΡΕΩΤΙΚΑ ΣΤΟ 8Ο ΕΞΑΜΗΝΟ
	ΦΕΕ5
	Πτυχιακή Εργασία
	10 ECTS
	Ή 
	ΦΕΕ6
	Πρωτοβάθμια Φροντίδα Υγείας
	5 ECTS

	
	
	
	
	ΦΕΕ7
	Συγγραφή  Επιστημονικής Εργασίας
	5 ECTS




ΚΑΝΟΝΕΣ ΔΗΛΩΣΗΣ ΜΑΘΗΜΑΤΩΝ 
1. Κάθε εξάμηνο κάνω δήλωση στα μαθήματα 
α) που θα παρακολουθήσω 
β) θα δώσω εξετάσεις
γ) θα πάρω συγγράμματα (την πρώτη φορά που δηλώνω το μάθημα)
2. Δηλώνω έως 10 υποχρεωτικά μαθήματα κάθε εξάμηνο  έως το τυπικό μου εξάμηνο. Δεν μπορώ να πάρω μαθήματα από επόμενα εξάμηνα
3. Μαθήματα επιλογής
Μπορώ να δηλώσω όσα μαθήματα  επιλογής θέλω  ανά εξάμηνο (σύμφωνα με το Εξάμηνο που είμαι)  τα οποία θα μπορώ να τα παρακολουθήσω να πάρω συγγράμματα  και να δώσω εξετάσεις. Στο τέλος της φοίτησης κάνω υπεύθυνη δήλωση με τα μαθήματα επιλογής  που θα υπολογιστούν στο πτυχίο. 
Υποχρεωτικά στο όγδοο εξάμηνο κάνω πτυχιακή εργασία ή συγγραφή επιστημονικής εργασίας και πρωτοβάθμια φροντίδα υγείας.
4. Εμβόλιμη εξεταστική
Όσοι είναι από 9ο εξάμηνο και πάνω μπορούν να δηλώσουν τα μαθήματα που χρωστάνε (έχουν δηλώσει και παρακολουθήσει σε προηγούμενα εξάμηνα)  για εμβόλιμη εξεταστική . 
Επιπλέον για να δηλώσετε εργαστήρια και το μάθημα Επικοινωνιακές Δεξιότητες στις Επιστήμες  Υγείας θα πρέπει να έχει υπάρξει  παρακολούθηση του μαθήματος και αποτυχία στις εξετάσεις.
Δηλώνετε τα μαθήματα των εαρινών εξαμήνων στην κανονική σας δήλωση και τα μαθήματα των χειμερινών εξαμήνων στην εμβόλιμη δήλωση. Τα μαθήματα εξετάζονται σε όλες τις εξεταστικές περιόδους ανεξάρτητα αν είναι μαθήματα εαρινού ή χειμερινού εξαμήνου

Μετά τη προθεσμία λήξης των δηλώσεων να ελέγξετε την ορθότητα της δήλωσης σας με τη Γραμματεία του Τμήματος




Κανονισμοί Σπουδών του Πανεπιστημίου Θεσσαλίας σύμφωνα με το ΦΕΚ B’ 7300/31.12.2025
Ανώτατη διάρκεια φοίτησης
1.1. Η ανώτατη διάρκεια φοίτησης, σύμφωνα με την παρ. 1 του άρθρου 76 του ν. 4957/2022, όπως τροποποιήθηκε με το άρθρο 130 του ν. 5227/2025, και την υπό στοιχεία 118901/Ζ1/24-09-2025 (Β’ 5629) υπουργική απόφαση σε ένα πρόγραμμα σπουδών πρώτου κύκλου με ελάχιστη διάρκεια οκτώ (8) ακαδημαϊκών εξαμήνων για την απονομή του τίτλου σπουδών, είναι ο χρόνος αυτός προσαυξημένος κατά τέσσερα (4) ακαδημαϊκά εξάμηνα. Σε πρόγραμμα σπουδών του οποίου ο ελάχιστος χρόνος υπερβαίνει τα οκτώ (8) ακαδημαϊκά εξάμηνα, η ανώτατη διάρκεια φοίτησης είναι ο ελάχιστος χρόνος σπουδών, προσαυξημένος κατά έξι (6) ακαδημαϊκά εξάμηνα. Μετά από τη συμπλήρωση της ανώτατης διάρκειας φοίτησης και αφού ολοκληρωθεί η επαναληπτική εξεταστική περίοδος του Σεπτεμβρίου του τελευταίου ακαδημαϊκού έτους, με την επιφύλαξη της παρ. 2 του άρθρου 76 του ν. 4957/2022, φοιτητές/τριες οι οποίοι δεν έχουν καταστεί πτυχιούχοι/διπλωματούχοι διαγράφονται αυτοδικαίως δύο (2) μήνες μετά την ανάρτηση των αποτελεσμάτων της επαναληπτικής εξεταστικής του Σεπτεμβρίου.
Οι φοιτητές/τριες, που διαγράφονται αυτοδικαίως, δύνανται, με αίτησή τους, να λάβουν από τη Γραμματεία του Τμήματος πιστοποιητικό (ΠΑΡΑΡΤΗΜΑ, Υπόδειγμα 1 και 2), στο οποίο αναγράφονται υποχρεωτικά α) το ακαδημαϊκό έτος εγγραφής, β) η ημερομηνία συμπλήρωσης της ανώτατης χρονικής διάρκειας, γ) τα μαθήματα και οι λοιπές εκπαιδευτικές δραστηριότητες στις οποίες έχει αξιολογηθεί επιτυχώς ο φοιτητής σύμφωνα με το ισχύον πρόγραμμα σπουδών, δ) η βαθμολογία που έχει λάβει ο φοιτητής ανά μάθημα ή άλλη εκπαιδευτική δραστηριότητα στην οποία έχει αξιολογηθεί επιτυχώς και ε) ο συνολικός αριθμός πιστωτικών μονάδων (ECTS) που έχει συγκεντρώσει. Το πιστοποιητικό αυτό χορηγείται για κάθε νόμιμη χρήση και δεν συνιστά πτυχίο ή αντίστοιχο τίτλο επιτυχούς περάτωσης σπουδών.
1.2. Σύμφωνα με τις μεταβατικές διατάξεις της παρ. 3 του άρθρου 454 του ν. 4957/2022, όπως τροποποιήθηκε με το άρθρο 153 του ν. 5224/2025 και της υπό στοιχεία 118901/Ζ1/24-09-2025 (Β’ /5629) Υ.Α.:
• Η ανώτατη διάρκεια σπουδών όπως ορίζεται στην παρ. 1 του άρθρου 76 του ν. 4957/2022 και το άρθρο 1 του παρόντος καταλαμβάνει τους/τις φοιτητές/τριες που εισάγονται στα Α.Ε.Ι. από το ακαδημαϊκό έτος 2022-2023 και εξής.
• Οι φοιτητές/τριες, που ήταν εγγεγραμμένοι/ες σε προγράμματα σπουδών πρώτου κύκλου κατά την έναρξη ισχύος του ν. 4957/2022 και δεν είχαν υπερβεί την ελάχιστη χρονική διάρκεια φοίτησης του προγράμματος σπουδών τους κατά τη δημοσίευση του ν. 4777/2021, εφαρμόζεται ο υπολογισμός της ανώτατης διάρκειας φοίτησης της παρ. 1 του άρθρου 76 του ν. 4957/2022 από την έναρξη του ακαδημαϊκού έτους 2021-2022 και έπειτα, ανεξαρτήτως του έτους εισαγωγής των φοιτητών/τριών.
• Οι φοιτητές/τριες, που ήταν εγγεγραμμένοι/ες σε προγράμματα σπουδών πρώτου κύκλου κατά την έναρξη ισχύος του ν. 4777/2021 και είχαν υπερβεί την ελάχιστη χρονική διάρκεια φοίτησης του προγράμματος σπουδών τους διαθέτουν για την ολοκλήρωση των σπουδών τους χρόνο ίσο προς την ελάχιστη χρονική διάρκεια φοίτησης, από την έναρξη του ακαδημαϊκού έτους 2021-2022 και εξής, χωρίς δικαίωμα προσαύξησης του χρόνου φοίτησης κατά την παρ. 1 του άρθρου 76 του ν. 4957/2022.
Ο υπολογισμός των ανώτατης διάρκειας φοίτησης πραγματοποιείται σε ακαδημαϊκά έτη και συμπληρώνεται μετά την ολοκλήρωση της επαναληπτικής εξεταστικής του Σεπτεμβρίου που αφορά στο τελευταίο ακαδημαϊκό έτος φοίτησης.
1.3. Φοιτητές/τριες που εξετάζονται επιτυχώς στα απαιτούμενα για τη λήψη πτυχίου υποχρεωτικά και επιλεγόμενα μαθήματα του πρώτου κύκλου σπουδών του Τμήματος Τ.Ε.Ι. εισαγωγής τους και οι οποίοι επιλέγουν να παρακολουθήσουν επιπλέον μαθήματα από το πρόγραμμα σπουδών Τμήματος Πανεπιστημίου, στο οποίο μπορούν να ζητήσουν να ενταχθούν σύμφωνα με τις διατάξεις του ν. 4589/2019, και να λάβουν πτυχίο πανεπιστημιακής εκπαίδευσης, για την ολοκλήρωση των σπουδών τους διαθέτουν χρόνο ίσο με την ελάχιστη χρονική διάρκεια φοίτησης του πανεπιστημιακού τμήματος, ο οποίος υπολογίζεται από το ακαδημαϊκό έτος ένταξής τους στο πανεπιστημιακό τμήμα.
1.4. Οι φοιτητές/τριες που εγγράφονται σε προγράμματα σπουδών πρώτου κύκλου μετά από κατατακτήριες εξετάσεις και στην περίπτωση που το οικείο Ακαδημαϊκό Τμήμα τους κατατάσσει με αναδρομικότητα (π.χ. στο Γ’ εξάμηνο φοίτησης αντί στο Α εξάμηνο) τα (ν) έτη
σπουδών μετρούν και υπολογίζονται από το έτος της κατάταξής τους και όχι από το έτος εγγραφής τους.
1.5. Η ανώτατη διάρκεια φοίτησης, όπως ορίστηκε στα άρθρα 1 και 2 του παρόντος κανονισμού δύναται να παραταθεί για δύο ή τρία επιπλέον ακαδημαϊκά εξάμηνα. Οι προϋποθέσεις για την παράταση της ανώτατης διάρκειας φοίτησης, διαδικαστικές λεπτομέρειες και τα απαιτούμενα δικαιολογητικά καθορίζονται στον αντίστοιχο Κανονισμό.
1.6. Η ανώτατη διάρκεια φοίτησης δεν εφαρμόζεται σε φοιτητές/τριες με πιστοποιημένη αναπηρία με ποσοστό τουλάχιστον πενήντα τοις εκατό (50%). Για την εξαίρεση των ανωτέρω φοιτητών/τριών απαιτείται η προσκόμιση γνωμάτευσης από υγειονομική επιτροπή του Κέντρου Πιστοποίησης Αναπηρίας (ΚΕ.Π.Α.) ή γνωμάτευση των Ανώτατων Υγειονομικών Επιτροπών του Στρατού (Α.Σ.Υ.Ε.), του Ναυτικού (Α.Ν.Υ.Ε.), της Αεροπορίας (Α.Α.Υ.Ε.), της Ελληνικής Αστυνομίας ή του Πυροσβεστικού Σώματος από την οποία προκύπτει η πιστοποιημένη αναπηρία και το ακριβές ποσοστό αυτής. Εναλλακτικά δύναται οι φοιτητές/τριες να επιδεικνύουν ή να προσκομίζουν κάρτα αναπηρία του άρθρου 106 του
ν. 4961/2022 (Α’ 146). Στην περίπτωση αυτή η Γραμματεία του Τμήματος οφείλει να επιβεβαιώνει ότι ο φοιτητής/ τρια είναι εγγεγραμμένος/η στο Ψηφιακό Μητρώο Ατόμων με Αναπηρία του άρθρου 105 του ιδίου νόμου. Στην περίπτωση που η πιστοποίηση αναπηρίας αφορά συγκεκριμένο χρονικό διάστημα, οι φοιτητές/τριες πρέπει να προσκομίζουν νέα γνωμάτευση ή κάρτα αναπηρίας σε ισχύ, προκειμένου να εξαιρεθούν από την ανώτατη διάρκεια φοίτησης. Εάν δεν προσκομίσουν νέα γνωμάτευση ή κάρτα αναπηρίας σε ισχύ, το χρονικό διάστημα της πιστοποιημένης αναπηρίας δεν προσμετρείται για τη συμπλήρωση της ανώτατης χρονικής διάρκειας.
Άρθρο 2
Παράταση της ανώτατης διάρκειας φοίτησης
2.1.Η ανώτατη διάρκεια φοίτησης, σύμφωνα με την παρ. 1 του άρθρου 76 του ν. 4957/2022, όπως τροποποιήθηκε με το άρθρο 130 του ν. 5227/2025, και την υπό στοιχεία 118901/Ζ1/24-09-2025 (Β’ 5629) υπουργική απόφαση σε ένα πρόγραμμα σπουδών πρώτου κύκλου με ελάχιστη διάρκεια οκτώ (8) ακαδημαϊκών εξαμήνων για την απονομή του τίτλου σπουδών, είναι ο χρόνος αυτός προσαυξημένος κατά τέσσερα (4) ακαδημαϊκά εξάμηνα. Σε πρόγραμμα σπουδών του οποίου ο ελάχιστος χρόνος υπερβαίνει τα οκτώ (8) ακαδημαϊκά εξάμηνα, η ανώτατη διάρκεια φοίτησης είναι ο ελάχιστος χρόνος σπουδών, προσαυξημένος κατά έξι (6) ακαδημαϊκά εξάμηνα. Για τους φοιτητές/τριες που συμπληρώνουν την ανώτατη διάρκεια φοίτησης και δεν έχουν καταστεί πτυχιούχοι, επέρχεται αυτοδικαίως η διαγραφή από το Τμήμα δύο (2) μήνες μετά την ανάρτηση των αποτελεσμάτων της επαναληπτικής εξεταστικής του Σεπτεμβρίου. 
2.2.Παράταση του χρόνου ολοκλήρωσης σπουδών για δύο (2) επιπλέον ακαδημαϊκά εξάμηνα δύνανται να ζητήσουν με αίτησή τους (Υπόδειγμα 3) οι φοιτητές/τριες, οι οποίοι κατά τον χρόνο υποβολής της αίτησης πληρούν σωρευτικά τις εξής προϋποθέσεις:
α) Έχουν αξιολογηθεί επιτυχώς σε ποσοστό τουλάχιστον εβδομήντα τοις εκατό (70%) των πιστωτικών μονάδων (ECTS) του ισχύοντος προγράμματος σπουδών και β) έχουν συμμετάσχει σε τουλάχιστον δύο (2) ακαδημαϊκές δοκιμασίες σύμφωνα με το πρόγραμμα σπουδών, εκ των οποίων στη μία επιτυχώς, όπως εξέταση μαθήματος, υποστήριξη διπλωματικής, πρακτική άσκηση, σε ένα από τα τέσσερα (4) προηγούμενα ακαδημαϊκά εξάμηνα πριν από την υποβολή της αίτησης.
Στην περίπτωση που το πρόγραμμα σπουδών περιλαμβάνει υποχρεωτική εκπόνηση πρακτικής άσκησης ή πτυχιακής ή διπλωματικής εργασίας, η οποία δεν έχει ολοκληρωθεί, και εφόσον πληρούνται οι ανωτέρω προϋποθέσεις, η διάρκεια της φοίτησης παρατείνεται για τρία
(3) ακαδημαϊκά εξάμηνα (Υπόδειγμα 2). Στην περίπτωση που οι φοιτητές έχουν αξιολογηθεί
επιτυχώς στο σύνολο των μαθημάτων του ισχύοντος προγράμματος σπουδών και εκκρεμεί μόνο η εκπόνηση πρακτικής άσκησης ή πτυχιακής ή διπλωματικής εργασίας για τη λήψη πτυχίου δεν απαιτείται η συμμετοχή σε δύο ακαδημαϊκές δοκιμασίες εκ των οποίων στη
μία επιτυχώς σε ένα από τα τέσσερα (4) προηγούμενα ακαδημαϊκά εξάμηνα για την παράταση σπουδών. Στην περίπτωση αυτή ο χρόνος της παράτασης είναι τρία ακαδημαϊκά εξάμηνα. (Υπόδειγμα 4).
2.3. Η αίτηση (Υποδείγματα 3 και 4) για παράταση της ανώτατης διάρκειας φοίτησης υποβάλλεται ηλεκτρονικά στη Γραμματεία του Τμήματος εντός αποκλειστικής προθεσμίας τριάντα (30) ημερών από την έκδοση των βαθμολογίων της εξεταστικής περιόδου του Σεπτεμβρίου του τελευταίου ακαδημαϊκού εξαμήνου πριν από τη συμπλήρωση της ανώτατης χρονικής διάρκειας φοίτησης του άρθρου 1.
2.4. Μετά τον έλεγχο των αιτήσεων από τη Γραμματεία ως προς την πλήρωση των προϋποθέσεων, η Συνέλευση του Τμήματος τις εγκρίνει ή τις απορρίπτει. Στην περίπτωση έγκρισης αναγράφεται ο χορηγούμενος χρόνος παράτασης σπουδών, ενώ στην περίπτωση απόρριψης αναγράφεται η αιτιολογία απόρριψης. Η διαδικασία ολοκληρώνεται το αργότερο εντός είκοσι (20) ημερών από την καταληκτική ημερομηνία υποβολής της αίτησης. Μέσα σε αποκλειστική προθεσμία επτά (7) ημερολογιακών ημερών από την κοινοποίηση της απόφασης της Συνέλευσης περί απόρριψης της υποβληθείσας αίτησης, ο φοιτητής/τρια μπορεί να ασκήσει αίτηση θεραπείας. Η Συνέλευση του Τμήματος οφείλει να την εξετάσει μέσα σε δέκα (10) ημερολογιακές ημέρες από την υποβολή της και να εκδώσει σχετική απόφαση. Εάν η αίτηση δεν εξεταστεί εντός αυτού του διαστήματος, η αίτηση θεωρείται απορριφθείσα.
2.5. Φοιτητές/τριες, οι οποίοι/ες, μετά την άσκηση του δικαιώματος παράτασης της ανώτατης διάρκειας φοίτησης, οφείλουν έως και δύο μαθήματα για τη λήψη πτυχίου, δύνανται εντός αποκλειστικής προθεσμίας δέκα (10) ημερών από την έκδοση των αποτελεσμάτων της
τελευταίας εξεταστικής περιόδου να υποβάλουν κατ’ εξαίρεση αίτημα:
• Διενέργειας έκτακτης εμβόλιμης εξεταστικής αποκλειστικά για τα οφειλόμενα μαθήματα και
• αναστολής της αυτοδίκαιης διαγραφής τους έως την έκδοση των αποτελεσμάτων της εμβόλιμης εξεταστικής Η προθεσμία υποβολής των αιτήσεων για διενέργεια εμβόλιμης εξεταστικής ανακοινώνεται από τη Γραμματεία μέσω της ιστοσελίδας του Τμήματος. Μετά τον έλεγχο των αιτήσεων από τη Γραμματεία, η Συνέλευση του Τμήματος εκδίδει σχετική απόφαση  με την οποία καθορίζεται και το πρόγραμμα της εξεταστικής.
Η διενέργεια της εμβόλιμης εξεταστικής είναι υποχρεωτική, εφόσον πληρούνται οι ανωτέρω προϋποθέσεις. Τα αποτελέσματα της εμβόλιμης εξεταστικής εκδίδονται το αργότερο:
• έως τη 15η Δεκεμβρίου κάθε έτους για τους/τις φοιτητές/τριες που ασκούν το δικαίωμα της παράτασης σπουδών για δύο (2) ακαδημαϊκά εξάμηνα • έως την 31η Μαΐου κάθε έτους για τους/τις φοιτητές/ τριες που ασκούν το δικαίωμα της παράτασης σπουδών για τρία ακαδημαϊκά εξάμηνα Στην περίπτωση που οι φοιτητές/τριες δεν αξιολογηθούν επιτυχώς και δεν καταστούν πτυχιούχοι μετά την έκδοση των αποτελεσμάτων της εμβόλιμης εξεταστικής,
διαγράφονται αυτοδικαίως.
Άρθρο 3
Κατ’ εξαίρεση υπέρβαση της ανώτατης διάρκειας φοίτησης
3.1. Ο/Η φοιτητής/τρια, ο οποίος έχει υπερβεί την ανώτατη διάρκεια φοίτησης, δύναται να αιτηθεί την κατ’ εξαίρεση υπέρβαση της ανώτατης χρονικής διάρκειας φοίτησης της παρ. 4 του άρθρου 76 του ν. 4957/2022, για σοβαρούς λόγους υγείας του/της ιδίου/ας καθώς και για
σοβαρούς λόγους υγείας συγγενούς πρώτου βαθμού εξ αίματος ή συζύγου ή προσώπου με το οποίο ο φοιτητής έχει συνάψει σύμφωνο συμβίωσης.
3.2. Η αίτηση (Υπόδειγμα 5) κατατίθεται μετά τη λήξη της περιόδου της ανώτατης διάρκειας φοίτησης από τον/ την φοιτητή/τρια ηλεκτρονικά ή αυτοπροσώπως, στη Γραμματεία του οικείου Τμήματος, συνοδευόμενη από τα απαιτούμενα κατά περίπτωση δικαιολογητικά:
α) Όταν η αίτηση αφορά σοβαρούς λόγους υγείας, αυτοί θα πρέπει να αποδεικνύονται με έγγραφο δημόσιου νοσοκομείου ή αρμόδιας ειδικής επιτροπής δημόσιου νοσοκομείου, το οποίο φέρει υπογραφή και σφραγίδα Διευθυντού είτε Κλινικής Ε.Σ.Υ. ή Εργαστηρίου ή Πανεπιστημιακού Τμήματος.
β) Στην περίπτωση που οι σοβαροί λόγοι υγείας δεν αφορούν στο πρόσωπο του/της φοιτητή/τριας, αλλά συγγενικό του πρόσωπο πρώτου βαθμού εξ αίματος ή συζύγου ή προσώπου με το οποίο ο φοιτητής έχει συνάψει σύμφωνο συμβίωσης, απαιτείται επιπλέον πιστοποιητικό οικογενειακής κατάστασης ή αντίγραφο συμφώνου συμβίωσης. Η αρμόδια Υπηρεσία του Ιδρύματος δύναται να ζητήσει συμπληρωματικά κάθε άλλο δικαιολογητικό το οποίο κρίνει απαραίτητο για την εξέταση της αίτησης.
3.3. Η Συνέλευση του οικείου Τμήματος αποφασίζει για την έγκριση ή την απόρριψη της αίτησης, καθώς και για το χρονικό διάστημα της υπέρβασης, το οποίο είναι αντίστοιχο προς τη σοβαρότητα των λόγων υγείας. Κατά τη διάρκεια της κατ’ εξαίρεση υπέρβασης της ανώτατης διάρκειας φοίτησης η φοιτητική ιδιότητα καθίσταται ανενεργής, με εξαίρεση τα δικαιώματα φοιτητικής μέριμνας (στέγαση στις φοιτητικές εστίες) και διακόπτεται κάθε διαδικασία, που σχετίζεται με την φοιτητική ιδιότητα. Εάν η κατ’ εξαίρεση υπέρβαση της ανώτατης διάρκειας φοίτησης ασκείται κατά τη διάρκεια της παράτασης της ανώτατης διάρκειας φοίτησης, ο χρόνος της υπέρβασης δεν προσμετράται στον χρόνο παράτασης της φοίτησης. Περαιτέρω υπέρβαση της ανώτατης χρονικής διάρκειας φοίτησης μπορεί να εγκριθεί εκ νέου με την περιγραφόμενη στις παρ. 2 και 3 του παρόντος άρθρου διαδικασία, εφόσον εξακολουθούν να συντρέχουν οι τασσόμενοι από τις σχετικές διατάξεις και την παρούσα απόφαση προϋποθέσεις. Η απόφαση της Συνέλευσης με τις συνημμένες αιτήσεις κοινοποιούνται από τη Γραμματεία του Τμήματος στην Κοσμητεία της οικείας Σχολής.
Άρθρο 4
Μερική φοίτηση
4.1. Δικαίωμα υποβολής αίτησης για μερική φοίτηση σύμφωνα με την παρ. 3 του άρθρου 76 του ν. 4957/2022, όπως τροποποιήθηκε και ισχύει με την παρ. 5 του άρθρου 130 του ν. 5224/2025, έχουν:
α) Οι φοιτητές/τριες που αποδεδειγμένα εργάζονται τουλάχιστον είκοσι (20) ώρες την εβδομάδα,
β) οι φοιτητές/τριες με πιστοποιημένη αναπηρία, 
γ) οι φοιτητές/τριες που παράλληλα είναι αθλητές/ τριες και υπάγονται στις περιπτώσεις, όπως αυτές προβλέπονται στην ισχύουσα νομοθεσία,
δ) οι φοιτήτριες που τελούν σε καθεστώς επιβεβαιωμένης κύησης για το χρονικό διάστημα της κύησης και για έως ένα (1) έτος μετά την ημερομηνία τοκετού,
ε) οι φοιτητές/τριες που έχουν ανήλικα τέκνα έως την ηλικία των οκτώ (8) ετών,
στ) οι φοιτητές/τριες που αποδεδειγμένα αντιμετωπίζουν χρόνια ή σοβαρά προβλήματα υγείας, καθώς και οι φοιτητές με ειδικές εκπαιδευτικές ανάγκες.
4.2. Η αίτηση (Υπόδειγμα 6) μαζί με τα έγγραφα που αποδεικνύουν τις προϋποθέσεις οι οποίες συντρέχουν για τη δυνατότητα μερικής φοίτησης υποβάλλονται ηλεκτρονικά ή αυτοπροσώπως στη Γραμματεία του οικείου Τμήματος. Η υποβολή των αιτήσεων θα πραγματοποιείται κατά την προθεσμία ανανέωσης εγγραφών εξαμήνου του Τμήματος, όπως αυτή θα ορίζεται με σχετική ανακοίνωση της οικείας Γραμματείας. Οι πρωτοετείς φοιτητές/τριες καθώς και οι μετεγγραφέντες φοιτητές/τριες θα υποβάλλουν την αίτηση εντός
της περιόδου εγγραφής τους στο οικείο τμήμα. Ειδικά για τους φοιτητές/τριες που βρίσκονται στο τελευταίο ακαδημαϊκό έτος, πριν από τη συμπλήρωση της ανώτατης διάρκειας φοίτησης, σύμφωνα με την παρ. 1 του άρθρου 130 του ν. 5224/2025, προϋπόθεση για την ένταξή τους στο καθεστώς μερικής φοίτησης αποτελεί η συμπλήρωση του εβδομήντα πέντε τοις εκατό (75%) των απαιτούμενων διδακτικών και πιστωτικών μονάδων για την περάτωση των σπουδών τους. Η αίτηση που κατατίθεται αφορά την ένταξη σε καθεστώς μερικής φοίτησης αρχής γενομένης από το ακαδημαϊκό εξάμηνο που ξεκινάει μετά την περίοδο υποβολής
της. Σε εξαιρετικές περιπτώσεις και για έκτακτους λόγους ανωτέρας βίας είναι δυνατή η υποβολή της αίτησης μετά την πάροδο των ανωτέρω προθεσμιών. Στην περίπτωση αυτή, ο χρόνος της μερικής φοίτησης έχει αναδρομική ισχύ από την έναρξη του τρέχοντος ακαδημαϊκού εξαμήνου που υποβάλλεται η αίτηση. Κατά τη διάρκεια της παράτασης της ανώτατης διάρκειας φοίτησης, σύμφωνα με τις διατάξεις της παρ. 2 του άρθρου 130 του ν. 5224/2025, δεν είναι δυνατή η υποβολή αίτησης για μερική φοίτηση. Η Γραμματεία του Τμήματος διαβιβάζει προς έγκριση τις αιτήσεις στην Κοσμητεία της Σχολής.
4.3. Ταυτόχρονα με την αίτηση κατατίθενται, ως επισυναπτόμενα, έγγραφα που αποδεικνύουν τις προϋποθέσεις, οι οποίες πρέπει να συντρέχουν για τη δυνατότητα μερικής φοίτησης.
Ειδικότερα:
α) i) Φοιτητές/τριες που ανήκουν στην κατηγορία των μισθωτών εργαζομένων και εργάζονται τουλάχιστον είκοσι (20) ώρες την εβδομάδα οφείλουν να προσκομίσουν τη σχετική σύμβαση εργασίας ή βεβαίωση εργοδότη/τριας πρόσφατη καθώς και τα προβλεπόμενα για τους ασφαλισμένους στον ιδιωτικό τομέα ένσημα, ενώ για τους υπαλλήλους του Δημοσίου Τομέα κατατίθεται «Βεβαίωση υπηρεσιακής κατάστασης».
ii) Για την απόδειξη της απασχόλησης φοιτητών/τριών που ασκούν ελευθέριο επάγγελμα ζητείται να καταθέτουν: 
1) Τη βεβαίωση ενεργής επαγγελματικής δραστηριότητας από την Ανεξάρτητη Αρχή Δημοσίων Εσόδων (ΑΑΔΕ),
2) πρόσφατη ασφαλιστική ενημερότητα,
3) υπεύθυνη δήλωση του/της φοιτητή/τριας όπου θα δηλώνεται ότι εργάζεται τουλάχιστον είκοσι (20) ώρες την εβδομάδα στο πλαίσιο της επαγγελματικής του δραστηριότητας, με συνοπτική περιγραφή της φύσης της εργασίας του και των καθημερινών του υποχρεώσεων.
β) Φοιτητές/τριες που ανήκουν στην κατηγορία των φοιτητών με αναπηρία οφείλουν να προσκομίσουν βεβαίωση διαπίστωσης της αναπηρίας από Κέντρα Πιστοποίησης Αναπηρίας (ΚΕΠΑ) ή γνωμάτευση των Ανώτατων Υγειονομικών Επιτροπών του Στρατού (Α.Σ.Υ.Ε.),
του Ναυτικού (Α.Ν.Υ.Ε.), της Αεροπορίας (Α.Α.Υ.Ε.), της Ελληνικής Αστυνομίας ή του Πυροσβεστικού Σώματος από την οποία προκύπτει η πιστοποιημένη αναπηρία. Φοιτητές/τριες που έχουν εγγραφεί με την ειδική κατηγορία των φοιτητών με αναπηρία, δεν απαιτείται να προσκομίσουν επιπλέον των προσκομισθέντων για την εγγραφή τους δικαιολογητικά, εκτός της περίπτωσης όπου η πιστοποίηση αναπηρίας είναι ορισμένης διάρκειας μετά τη λήξη της οποίας απαιτείται να προσκομίζεται νέα γνωμάτευση. 
γ) Φοιτητές/τριες που ανήκουν στην κατηγορία των αθλητών/τριών, οφείλουν να προσκομίσουν βεβαίωση από τη Γενική Γραμματεία Αθλητισμού ή την Ολυμπιακή Επιτροπή, ή από το Αθλητικό Σωματείο το οποίο είναι εγγεγραμμένο στο μητρώο της Γενικής Γραμματείας Αθλητισμού (στην βεβαίωση θα πρέπει να αναγράφεται ο αριθμός μητρώου της ΓΓΑ και ο αριθμός αθλητικής αναγνώρισης του σωματείου), κατά περίπτωση, στην οποία θα πιστοποιείται ο λόγος για τον οποίο ζητείται η ένταξή του σε καθεστώς μερικής φοίτησης, σύμφωνα με τα οριζόμενα στις σχετικές διατάξεις.
δ) Φοιτήτριες που τελούν:
i) Σε καθεστώς επιβεβαιωμένης κύησης οφείλουν να προσκομίσουν βεβαίωση από δημόσιο Νοσοκομείο με προσδιορισμένη την πιθανή ημερομηνία τοκετού,
 ii) σε περίοδο λοχείας, συνυποβάλλεται, πιστοποιητικό γεννήσεως τέκνου.
ε) Φοιτητές/τριες που έχουν ανήλικα τέκνα έως την ηλικία των οκτώ (8) ετών, οφείλουν να προσκομίσουν πιστοποιητικό γέννησης του τέκνου.
στ) i) Φοιτητές/τριες, οι οποίοι αποδεδειγμένα αντιμετωπίζουν χρόνια ή σοβαρά προβλήματα υγείας οφείλουν να προσκομίσουν ιατρική γνωμάτευση από Δημόσιο Νοσοκομείο, η οποία φέρει σφραγίδα από Διευθυντή Κλινικής ή Εργαστηρίου Πανεπιστημιακού Νοσοκομείου
ή από Συντονιστή Διευθυντή Κλινικής ή Εργαστηρίου του Εθνικού Συστήματος Υγείας (Ε.Σ.Υ.).
ii) Φοιτητές/τριες που έχουν διαγνωστεί με ψυχικές διαταραχές οφείλουν να προσκομίσουν ιατρική γνωμάτευση από αρμόδιους δημόσιους φορείς ψυχικής υγείας (π.χ. Δημόσια Νοσοκομεία, Κέντρα Ψυχικής Υγείας).
iii) Φοιτητές/τριες με ειδικές εκπαιδευτικές ανάγκες οφείλουν να προσκομίσουν ιατρική γνωμάτευση που εκδίδεται από Κέντρο Διάγνωσης, Αξιολόγησης, Συμβουλευτικής και Υποστήριξης ατόμων με ειδικές εκπαιδευτικές ανάγκες (ΚΕ.Δ.Α.Σ.Υ.) ή από άλλο αρμόδιο δημόσιο φορέα ψυχικής υγείας (όπως Δημόσια Νοσοκομεία, Ιατροπαιδαγωγικά Κέντρα).
Η αρμόδια υπηρεσία του Ιδρύματος δύναται να ζητήσει συμπληρωματικά κάθε άλλο δικαιολογητικό το οποίο κρίνει απαραίτητο για την εξέταση της αίτησης. Οι βεβαιώσεις των περιπτώσεων α’ και γ’ θα πρέπει να κατατίθενται εκ νέου στη Γραμματεία του οικείου
Τμήματος στην αρχή κάθε ακαδημαϊκού έτους, ώστε να διαπιστώνεται αν εξακολουθούν να συντρέχουν οι λόγοι για την ένταξη σε καθεστώς μερικής φοίτησης. Η Γραμματεία οφείλει να ελέγχει αν οι φοιτητές που βρίσκονται σε καθεστώς μερικής φοίτηση έχουν προσκομίσει τα απαραίτητα δικαιολογητικά συνέχισης της μερικής φοίτησης, κάθε ακαδημαϊκό έτος. Οι φοιτητές/τριες όλων των κατηγοριών, μαζί με την αίτηση και τα απαιτούμενα δικαιολογητικά, οφείλουν να καταθέσουν συμπληρωμένη Υπεύθυνη Δήλωση, με την οποία αναλαμβάνουν την υποχρέωση να γνωστοποιήσουν στη Γραμματεία του Τμήματος οποιαδήποτε μεταβολή των λόγων για τους οποίους αιτούνται την μερική φοίτηση.
4.4. Για την έγκριση ή την απόρριψη της αίτησης εκδίδεται, μετά από εισήγηση του οικείου Τμήματος με συνημμένη σε αυτήν την υποβληθείσα αίτηση και τα προβλεπόμενα κατά περίπτωση δικαιολογητικά τεκμηρίωσης, απόφαση της Κοσμητείας της οικείας Σχολής,
η οποία κοινοποιείται στη Γραμματεία του ως άνω Τμήματος, για την άμεση ενημέρωση των ενδιαφερόμενων φοιτητών/τριών. Φοιτητές/τριες που έχουν τεθεί σε καθεστώς μερικής
φοίτησης δύνανται να επανέλθουν σε καθεστώς πλήρους φοίτησης μετά από αίτησή τους στη Γραμματεία του οικείου Τμήματος, χωρίς να απαιτούνται επιπλέον δικαιολογητικά, ή μετά από εισήγηση του Τμήματος (αν διαπιστωθεί ότι δεν συντρέχουν πλέον λόγοι συνέχισης της μερικής φοίτησης). Οι αιτήσεις για επάνοδο σε καθεστώς πλήρους φοίτησης υποβάλλονται και εξετάζονται μέσα στα ίδια προκαθορισμένα διαστήματα που έχουν οριστεί για την υποβολή αιτήσεων για ένταξη σε καθεστώς μερικής φοίτησης.
Δεν επιτρέπεται η μεταβολή του καθεστώτος μερικής φοίτησης κατά τη διάρκεια του ιδίου  ακαδημαϊκού έτους. Για την επάνοδο στο καθεστώς της πλήρους φοίτησης εκδίδεται διαπιστωτική πράξη της οικείας Κοσμητείας, η οποία κοινοποιείται στο Τμήμα του/της αιτούντος/σας.
4.5. Για τους/τις φοιτητές/τριες που εντάσσονται σε καθεστώς μερικής φοίτησης, κάθε ακαδημαϊκό εξάμηνο λογίζεται ως μισό ακαδημαϊκό εξάμηνο και δεν δύναται να δηλώνουν προς παρακολούθηση και να εξετάζονται σε αριθμό μαθημάτων μεγαλύτερο από το ήμισυ των μαθημάτων του εξαμήνου τα οποία προβλέπονται στο πρόγραμμα σπουδών του Τμήματός τους, εφαρμοζόμενης, και στην περίπτωση αυτή, της ανώτατης διάρκειας φοίτησης, σύμφωνα με την ισχύουσα νομοθεσία. Οι φοιτητές/τριες κατά την υποβολή της δήλωσης μαθημάτων έχουν τη δυνατότητα να επιλέγουν οι ίδιοι τα μαθήματα που επιθυμούν να παρακολουθήσουν και στα οποία θα εξεταστούν. Σε κάθε περίπτωση οι φοιτητές/ τριες που έχουν ενταχθεί σε καθεστώς μερικής φοίτησης δύνανται να δηλώνουν μαθήματα του προγράμματος μερικής φοίτησης τα οποία αντιστοιχούν σε δεκαπέντε (15) συν/πλην τρεις (3) πιστωτικές μονάδες (ECTS) ανά εξάμηνο και σε τριάντα (30) πιστωτικές μονάδες (ECTS) ανά
ακαδημαϊκό έτος. Ο μέγιστος αριθμός των οφειλόμενων μαθημάτων (δηλαδή των μαθημάτων που έχουν δηλωθεί στο παρελθόν αλλά δεν εξετάστηκαν επιτυχώς) που μπορούν να δηλωθούν ανά εξάμηνο καθορίζεται από το οικείο Τμήμα. Το Τμήμα μπορεί να εξειδικεύει περαιτέρω τους παραπάνω γενικούς κανόνες δήλωσης με βάση τις εκπαιδευτικές του ανάγκες.
Άρθρο 5
Διακοπή φοίτησης
5.1. Οι φοιτητές/τριες που δεν έχουν υπερβεί το ανώτατο όριο φοίτησης σε ένα πρόγραμμα σπουδών πρώτου κύκλου, όπως περιγράφεται στην παρ. 1 του άρθρου 76 και στην παρ. 3 του άρθρου 454 του ν. 4957/2022, όπως τροποποιήθηκαν και ισχύουν με τις διατάξεις των άρθρων 130 και 153 του ν. 5224/2025, έχουν το δικαίωμα να διακόψουν τη φοίτησή τους για χρονικό διάστημα που δεν υπερβαίνει τα δύο (2) έτη. Το δικαίωμα διακοπής της φοίτησης δύναται να ασκηθεί άπαξ ή τμηματικά για χρονικό διάστημα κατ’ ελάχιστον ενός (1) ακαδημαϊκού εξαμήνου. Τα ακαδημαϊκά εξάμηνα κατά τα οποία ο/η φοιτητής/τρια έχει ενταχθεί σε καθεστώς διακοπής φοίτησης δεν προσμετρώνται στην ανώτατη διάρκεια φοίτησης. Κατά τη διάρκεια του τελευταίου ακαδημαϊκού έτους πριν από τη συμπλήρωση της ανώτατης χρονικής διάρκειας φοίτησης της παρ. 1 του άρθρου 130 του ν. 5224/2025, αίτηση για διακοπή φοίτησης επιτρέπεται μόνο σε φοιτητές/τριες που έχουν συγκεντρώσει τουλάχιστον το εβδομήντα πέντε τοις εκατό (75%) των απαιτούμενων διδακτικών και πιστωτικών μονάδων για την περάτωση των σπουδών τους. Κατά τη διάρκεια της παράτασης της ανώτατης διάρκειας φοίτησης, σύμφωνα με τις διατάξεις της παρ. 2 του άρθρου 130 του ν. 5224/2025 δεν είναι δυνατή η υποβολή αίτησης για διακοπή φοίτησης. Συστήνεται η κατάθεση των αιτήσεων για διακοπή φοίτησης να γίνεται για άρτιο αριθμό εξαμήνων και για
τη διάρκεια ενός ολόκληρου ακαδημαϊκού έτους. Ο περιορισμός του άρτιου αριθμού εξαμήνων αίρεται για τους φοιτητές/τριες που βρίσκονται σε εξάμηνο σπουδών μεγαλύτερο της ελάχιστης διάρκειας σπουδών (>ν έτη σπουδών).
5.2. Για την άσκηση του ως άνω δικαιώματός του/της ο/η φοιτητής/τρια υποβάλλει αίτηση διακοπής φοίτησης (Υπόδειγμα 7) ηλεκτρονικά ή αυτοπροσώπως στη Γραμματεία του οικείου Τμήματος, ως ακολούθως:
Α) Οι πρωτοετείς φοιτητές/τριες εντός της περιόδου εγγραφής τους στο οικείο τμήμα και
Β) οι φοιτητές δεύτερου και άνω ακαδημαϊκού εξαμήνου πριν τη λήξη της προθεσμίας υποβολής δήλωσης μαθημάτων, όπως αυτή ορίζεται κάθε φορά από τη Γραμματεία του οικείου Τμήματος. Σε εξαιρετικές περιπτώσεις και για λόγους αναγόμενους σε ανωτέρα βία είναι δυνατή η υποβολή της αίτησης και μετά την πάροδο των ανωτέρω προθεσμιών. O
χρόνος της διακοπής ανατρέχει στην έναρξη του ακαδημαϊκού εξαμήνου. Η αίτηση περιλαμβάνει το αιτούμενο χρονικό διάστημα διακοπής, καθώς και τους λόγους (ενδεικτικά και όχι περιοριστικά: λόγοι υγείας, ανωτέρας βίας, προσωπικοί, οικογενειακοί, οικονομικοί λόγοι κ.λπ.). Η αίτηση συνοδεύεται από υπεύθυνη δήλωση του ν. 1599/1986, στην οποία περιγράφονται οι επικαλούμενοι λόγοι και δεν απαιτείται η προσκόμιση επιπλέον δικαιολογητικών. Η αίτηση διαβιβάζεται προς έγκριση στη Συνέλευση του Τμήματος.
Για τη διαπίστωση της διακοπής φοίτησης εκδίδεται, με βάση την υποβληθείσα αίτηση, απόφαση Συνέλευσης Τμήματος, η οποία κοινοποιείται στην Κοσμητεία της οικείας Σχολής, για την εποπτεία της ορθής εφαρμογής της παρούσας. Κατά το χρονικό διάστημα διακοπής της φοίτησης αναστέλλεται η φοιτητική ιδιότητα και δεν επιτρέπεται η συμμετοχή σε καμία εκπαιδευτική διαδικασία. Για τον λόγο αυτόν και για την έκδοση σχετικής βεβαίωσης δια-
κοπής φοίτησης από το οικείο Τμήμα μετά τη λήψη της απόφασης από τη Συνέλευση του Τμήματος, ο/η αιτών/ ούσα φοιτητής/τρια υποχρεούται:
α) Να επιστρέψει στη Γραμματεία του οικείου Τμήματος την ακαδημαϊκή του/της ταυτότητα.
β) Να υποβάλει σχετικές βεβαιώσεις από τις οποίες να προκύπτει ότι δεν υπέχει οποιαδήποτε υποχρέωση προς τη Βιβλιοθήκη και το Γραφείο Φοιτητικής Μέριμνας του Ιδρύματος.
Σε περίπτωση κατά την οποία έχει χορηγηθεί στον αιτούντα «Βεβαίωση σπουδών» για το ακαδημαϊκό έτος για το οποίο ζητείται η διακοπή φοίτησης, ο/η αιτών/ούσα υποχρεούται στην επιστροφή της σχετικής βεβαίωσης στη Γραμματεία του εκδόσαντος τη βεβαίωση Τμήμα-
τος και στην υποβολή υπεύθυνης δήλωσης σύμφωνα με την οποία δηλώνει ότι αυτή δεν έχει υποβληθεί σε τρίτο φορέα ή οργανισμό. Στην αντίθετη περίπτωση κατά την οποία η ως άνω βεβαίωση έχει υποβληθεί, υποχρεούται στην ανάκλησή της και στην υποβολή σχετικής προς
τούτο υπεύθυνης δήλωσης. Η απόφαση διαπίστωσης διακοπής φοίτησης λαμβάνεται από το Τμήμα και κοινοποιείται στην Κοσμητεία της οικείας Σχολής για την εποπτεία της ορθής εφαρμογής της παρούσας.
5.3. Μετά τη λήξη του χρονικού διαστήματος της διακοπής της φοίτησης, ο/η φοιτητής/τρια επανέρχεται σε καθεστώς κανονικής φοίτησης, με όλα τα δικαιώματα και τις υποχρεώσεις που κατείχε πριν από τη διακοπή της φοίτησης και την αναστολή της φοιτητικής του/της ιδιότητας. Είναι δυνατή η άρση της διακοπής φοίτησης, μετά από αίτηση του/της φοιτητή/τριας στη Γραμματεία του οικείου Τμήματος, χωρίς να απαιτούνται επιπλέον δικαιολογητικά. Σε αυτήν την περίπτωση, για την απρόσκοπτη συνέχιση της φοίτησης του/της φοιτητή/τριας, η διακοπή της αναστολής δεν μπορεί να πραγματοποιηθεί στο μέσο του εξαμήνου. Για την επάνοδο του/της φοιτητή/ τριας στο καθεστώς της πλήρους φοίτησης εκδίδεται απόφαση από το Τμήμα, η οποία κοινοποιείται στην Κοσμητεία της οικείας Σχολής. 
5.4. Σε περίπτωση κατά την οποία φοιτητής/τρια έχει ασκήσει το δικαίωμα διακοπής φοίτησης πριν από έναρξη ισχύος της παρούσας, ο χρόνος αυτής της διακοπής προσμετράται στην ανώτατη χρονική περίοδο των δύο (2) ετών, την οποία δικαιούται.
